SCB EIC คาดปี 59 ยังใช้นโยบายการเงินแบบผ่อนคลายต่อเนื่อง-ชี้เงินเฟ้อโต 0.8%
ศูนย์วิจัยเศรษฐกิจและธุรกิจ ธนาคารไทยพาณิชย์(SCB EIC) เปิดเผยว่า อัตราเงินเฟ้อในปี 2559 จะขยายตัวที่ระดับ 0.8% โดยแรงกดดันเงินเฟ้อในปีนี้มีน้อย เนื่องจากราคาน้ำมันดิบในตลาดโลกยังอยู่ในระดับต่ำ ในขณะที่อุปสงค์ในประเทศฟื้นตัวอย่างค่อยเป็นค่อยไป รวมถึงทิศทางค่าเงินบาทที่อ่อนค่ามีส่วนทำให้เงินเฟ้อขยายตัว
5 ม.ค. 2559

ศูนย์วิจัยเศรษฐกิจและธุรกิจ ธนาคารไทยพาณิชย์(SCB EIC) เปิดเผยว่า อัตราเงินเฟ้อในปี 2559 จะขยายตัวที่ระดับ 0.8% โดยแรงกดดันเงินเฟ้อในปีนี้มีน้อย เนื่องจากราคาน้ำมันดิบในตลาดโลกยังอยู่ในระดับต่ำ ในขณะที่อุปสงค์ในประเทศฟื้นตัวอย่างค่อยเป็นค่อยไป รวมถึงทิศทางค่าเงินบาทที่อ่อนค่ามีส่วนทำให้เงินเฟ้อขยายตัว
ล่าสุด กระทรวงพาณิชย์ประกาศอัตราเงินเฟ้อเดือนธ.ค.58 โดยอัตราเงินเฟ้อทั่วไปปรับตัวขึ้นเล็กน้อยอยู่ที่ระดับ -0.85% (เทียบกับเดือนเดียวกันของปีก่อนหน้า) จาก -0.97% ในเดือนพ.ย.58 ส่งผลให้อัตราเงินเฟ้อทั่วไปเฉลี่ยทั้งปี 58 อยู่ที่ระดับ -0.90% ซึ่งลดลงจากปี 57 ซึ่งอยู่ที่ 1.89% ขณะที่อัตราเงินเฟ้อพื้นฐาน ปรับลดลงเล็กน้อยมาอยู่ที่ระดับ 0.68% ในเดือนธ.ค.58 จาก 0.88% ในเดือน พ.ย.58
โดยอัตราเงินเฟ้อทั่วไปเฉลี่ยทั้งปี 58 ลดลงมาที่ระดับ -0.90% จากราคาขายปลีกน้ำมันเชื้อเพลิงในประเทศที่ปรับลดลงต่อเนื่องตามการลดลงของราคาน้ำมันดิบในตลาดโลก ขณะที่มาตรการกระตุ้นเศรษฐกิจของรัฐในช่วงเทศกาลปีใหม่ที่ผ่านมา ไม่ได้มีผลต่ออัตราเงินเฟ้อเดือนธ.ค.มากนัก เนื่องจากเป็นเพียงมาตรการในระยะสั้น